<p> </p>
<p>William Chester Minor az egyik legjobb amerikai egyetemen, a Yale-en szerzett orvosi diplomát 1863-ban, majd azon nyomban be is sorozták az északi unionisták seregébe harctéri sebésznek. Akkor már két éve dúlt az amerikai polgárháború, és Chester rögtön a legdurvább, legvéresebb összecsapásokba került bele, mint az 1864-es <a id="hyperlink_2484857c68209454f2c4ec2931fef15c" href="http://en.wikipedia.org/wiki/Battle_of_the_Wilderness" target="_blank">Csata a Vadonban</a>, a maga 3000 halottjával és 20 ezer sebesültjével. Feljegyezték azt is, hogy a felettesei arra utasították, hogy egy dezertáló katonát billogozzon meg az arcán egy izzó vasrúddal. Valószínűleg ezek az élmények vezettek ahhoz, hogy megbomlott az elméje.</p>
<p>Amikor elhatalmasodott rajta a paranoia, a háború után először New Yorkba, majd miután itt sok botrányos ügye volt prostituáltakkal a piros lámpás negyedben, egy isten háta mögötti floridai helyőrségbe helyezték. Később 18 hónapot töltött egy washingtoni elmegyógyintézetben, és miután az állapota nem javult, leszerelték a seregtől. Angliába költözött, és London egyik nyomornegyedében élt.  1871-ben bíróság elé állították, mert a nyílt utcán lelőtt egy férfit, akiről azt vizionálta, hogy be akar törni hozzá. A bíróságon az elmeszakértő őrültnek nyilvánította, ezért nem börtönbe, hanem egy elmegyógyintézetbe került, a <a id="hyperlink_3c9f1cbb496b64ad1ca25785ac13caae" href="http://en.wikipedia.org/wiki/Broadmoor_Hospital" target="_blank">Broadmoore-ba</a>.</p>
<p>Ez az intézet szigorúan őrzött, de az ápoltakkal igy</p>