<p><img class="auto-style1" style="float: left;" src="images/mzl.woyasfwe.png" alt="" width="228" height="216" /></p>
<p>Az <a id="hyperlink_84a7b567be000120415e3a41346011a9" href="http://en.wikipedia.org/wiki/Oxford_English_Dictionary" target="_blank">Oxford English Dictionary</a> a leghíresebb és legfontosabb angol nyelvű értelmező szótár. Ez tulajdonképpen az angol nyelv definitív alapműve, azzal szokott bekerülni a hírekbe, ha szlengszavakat is bevesznek a szerkesztő nyelvészek az új kiadásba (legutóbb például a szelfit és a twerkelést), és azok ezzel hivatalosan is az angol nyelv részévé válnak. A legelső kiadást 1857-ben kezdték el írni, de a annyira hatalmas volt, hogy az angol nyelvészek önkénteseket toboroztak az egyes szócikkek megírásához - vagyis az OED kicsit úgy született, mint közel másfél évszázaddal később a Wikipedia. Viszont még így is 31 évig tartott, mire sikerült eljutni addig, hogy az első kötet megjelenjen. Ez az A betűvel kezdődő szavakat írta le és értelmezte 352 oldalon. Az ábécé végéig 12 kötettel később, 1928-ban sikerült elérni.</p>
<p>Amikor a lexikon szerkesztője, Sir James Augustus Henry Murray az első kötet kiadása után meglátogatta a legtermékenyebb önkéntes szócikkírókat, hogy személyesen köszönje meg nekik a munkát, egészen megdöbbent. A <a id="hyperlink_71de19debc46e804818575e349d849e9" href="http://public.oed.com/history-of-the-oed/contributors/#minor" target="_blank">legtöbb szócikk írója</a>, és egyben egy újszerú, a munkát felgyorsító idézet-követési rendszer megalkotója nem egy unatkozó könyvtáros, lelkes nyelvész vagy tanár volt.</p>
<div class="kiemelt-alahuzott">
<div>Hanem egy gyilkosságért elítélt, beszámíthatatlan őrültnek nyilvánított volt harctéri sebész egy elmegyógyintézetből.</div>
</div>